SZERELEM INKOGNITÓBAN 2.
- Hali! Láttátok Tetót? - Fent van.
Köszi.
- Jó reggelt! - Jó reggelt!
A PARADICSOMSZÖVETKEZET FORRADALMASÍTJA A RIÓI KÖZÖSSÉGEK GAZDASÁGÁT
- Jó reggelt! - Jó reggelt!
Sosem tudtam búcsúzni
Nem tudom, hozzászokom-e
Ez most komoly, Teto?
A szemedbe nézek mélyen
A tekinteted jól ismerem
Örökké emlékszem majd rá
Sosem tudtam búcsúzni
Teto, gyere le!
- De elengedlek - De elengedlek
- Egy könnycseppet sem ejtek - Egy könnycseppet sem ejtek
- Bár a búcsúzás fáj - Bár a búcsúzás fáj
- Tudom, elmúlik a tél - Tudom, elmúlik a tél
Srácok!
- És begyógyítja a sebeim - És begyógyítja a sebeim
Utánozhatatlan!
Kérlek, maradj!
Ne már, hogy elmegy a kedvenc orvosom!
Te is nagyon fogsz hiányozni, Monique.
- Sok szerencsét az Amazonasnál! - Kösz, Igor.
- Szia! - Hé! Gyere ide!
- Szia, Paula! - Megjött az anyuci!
Az anyuci…
Anyuci nem érti, miért nem lehet egy rendes irodánk
lifttel és klímával.
Ez túl nagy áldozat ahhoz képest, amit a Teto Frescónál keresünk.
És még meleg is van.
De növekszünk.
- Persze. - Pillanatok alatt hasznot fog hozni.
Még öt évig a méhemben tartom a babánkat,
amíg nem jut pénz a bölcsire.
Mondtam, hogy legyen itt mozgólépcső, de megvétóztátok. Ugye, Alana?
Akár panorámaliftünk is lehetne.
- Egy drótkötélpálya menő lenne. - Igen!
Elgondolkozunk a drótkötélpályán, míg megmasszírozod a lábam.
Jó, hogy itt voltál, és vertél egy kis józan észt Tetóba.
Neked ez nálam jobban megy.
Elég az elkényeztetett kölyökből. Vigyél magaddal!
- Lehetek orvos? - Persze. Pikk-pakk.
- Megyek dolgozni. - Gonosz vagy.
- Aha. - Tényleg.
Úgy fogsz hiányozni!
A meglepetéseid.
Itt maradok elhagyatottam, egyedül.
- Egek! - Ez a sorsom.
El kell mennem, ez fontos nekem.
Tudom, de muszáj az Amazonasnál dolgoznod?
- Igen. Rengeteg ott a tennivalónk. - A tennivalótok? Neked és dr. Tawannak?
- Teto! Ne kezdd! - Csak vicceltem.
Annyi jót mondasz dr. Tawanról,
hogy örülök, hogy bemutatod apámnak.
- Én is. - Igen?
Igen.
Dr. Tawan alapította az első egészségügyi klinikát Porto Remansóban, a Rio Negrónál.
Az egyetemen tanultam a projektről. Lenyűgözött.
Mindig is ezzel akartam foglalkozni.
- Megtiszteltetés. - Szintúgy.
Igazán csodás a projekt.
Az egész igazán csodás, de mondd csak,
mi lenne, ha a projektet több helyre is kiterjesztenénk?
- Hogyan? - Magyarázd el nekik, apa!
Teljesen lenyűgözött, amikor Teto a munkásságotokról mesélt.
- És adott egy ötletet. - A te ötleted volt.
- Milyen ötletet? - Mondd el!
Szerződtetnénk titeket, hogy egy hasonló programot szervezzetek
a közelben, Paty do Alferesben, persze a Trancoso Tomates támogatásával.
Vedd ezt szülinapi ajándéknak!
Még nincs szülinapom. Ez nem rólunk szól.
Jó lenne Paty do Alferesben dolgozni, és elfogadni a segítséget,
de most az amazonasi munkánkhoz kéne támogatás.
Ezt már elmagyaráztam neki, ugye?
Igen, de azt mondtad, gondoskodni akarsz az emberekről.
- Itt is vannak emberek. - Ismerek valakit, aki segíthet ott.
- Tessék? - Everaldo Coimbra.
Everaldo apám jobbkeze volt a farmunkon.
Most az ő cége, az EverNorte Brazília legnagyobb paradicsomtermelője.
Bocs, de én nem ismerem. Kicsoda?
Nem emlékezhetsz rá. Kicsi voltál, amikor elment.
Szerinted támogatna minket?
Igen. Gazdag, és nincs konkurenciája. Aranyáron adja el a paradicsomot.
- Jó ötlet. - Igen.
Jó.
Mi lesz velünk?
Nagyon fogsz hiányozni.
Máskor is voltunk már egymástól távol.
Megoldjuk.
Majd felhívlak.
Te is felhívhatsz, ha hiányzom.
- Minden rendben lesz. - Igen.
Ébredj, Teto!
Jól vagy, haver?
- Mekkora káosz van itt! - Nézd!
Zuhanyoztál, mióta Paula elment?
- Dobd ki! - Szia, Paula! Megint én vagyok.
- Szeretnék veled beszélni. - Szedd ki az ágyból! Menj!
Jól vagy?
Menjünk! Apád Rióban van, találkozni akar a cégénél.
Megkérhetnéd apádat, hogy a Trancoso fizessen többet a paradicsomunkért.
- Szükség van rá. - Gyerünk!
Gyerünk már!
Sajnos a Trancoso Tomates
nem újítja meg a szerződését a Teto Frescóval.
- Apa, ne csináld! - A részvényesek döntöttek így.
Van elég paradicsomunk a szószhoz.
De jó a cégimázsnak, ha megveszik a paradicsomunkat!
Vége, Teto.
Jó munkát végzel, de nem te vagy a Trancoso alelnöke.
Ez az állás a nagyapád halála óta vár rád.
Szedd össze magad! A Teto Fresco sosem fog jó pénzt hozni.
Délkeleten rengeteg a paradicsom. Minél többet ültetnek, annál olcsóbb.
Jó! Az az amazonasi fickó, akit említettél, az EverNortetól.
Ő mennyit keres paradicsomonként?
Igyál sok vizet, aludj jól, és szedd ezt a gyógyszert!
Ha bármi kell, itt megtalálsz.
- Jó éjszakát! - Jó éjt!
NEM FOGADOTT HÍVÁS TETO
Mi újság?
Milyen napod volt?
Átlagos.
Volt ma még több páciens furcsa tünetekkel.
- Furcsa tünetek, mi? - Igen.
Tudod, mi még a furcsa?
Hogy ilyen későn itt vagy. Pihenned kell, Paula.
Főleg ma.
- Meglepetés! - Meglepetés!
- Hihetetlen! Ez az enyém? - Boldog szülinapot!
- Igen, Paula. Boldog szülinapot! - Kívánok valamit.
Viva la vida!
- Gyere ki, Paula doktornő! - Ez Teto?
- Igen. - Gyere, kicsim!
- Teto az. - Szerintem is.
Szeretlek!
A barátja.
Nilza, eltennéd a tortát?
Boldog szülinapot, Paula doktornő!
Boldog szülinapot, szerelmem!
Ott jön a szülinapos!
- Boldog szülinapot, Paula doktornő! - Kösz.
- Boldog szülinapot! - Kösz.
Teto, mi ez az egész?
Meglepetés.
Drágám, ez egy klinika. Beteg emberek vannak odabent.
Persze. Sajnálom.
- Kész is. - Több most a beteg.
- Mindenki ideges. Nagy a káosz. - Nézd!
Pihenned kell, hogy dolgozni tudj.
Szórakozz egy kicsit!
Találd ki, ki segít ebben!
- Én. - Jaj, Teto!
Idehozom a Teto Frescót.
Így közel lehetek hozzád.
- Idehozod a Teto Frescót? - Igen.
Elnézést!
- Mi újság, Teto? - Szia!
Paula, vészhelyzet van.
Mennem kell.
Tessék! Van némi lerakódás.
Ő is, doktornő.
Megmérem a vérnyomását.
Nehezen lélegzik?
- Igen. - Igen?
Nagy levegőt!
- Hányingere van? Hányt? - Igen.
- Merre jártál? - Jobb, ha hallgatsz, fiam.
Pihennie kell, doktornő.
Neki is alacsony a vérnyomása.
A kölyök mondani akart valamit.
- Furcsa volt. - Túl furcsa.
Elnézést! Hagyjuk most a munkát!
- Ideje pihenni! - Így van.
Holnap hosszú utunk lesz.
Jól hangzik.
- Jó éjt! - Jó éjt!
A KAKYDAN-PROJEKT
- Holnap elutazol? - Nem volt időm elmondani.
Segítünk az őslakos közösségeknek.
- Arrafelé sokan megbetegszenek. - Holnap?
Most értem ide.
Nem tudtam, hogy jössz.
- Bocs, de próbáltalak elérni. - Nagyon elfoglalt voltam, ez nem könnyű.
Azért jöttem, hogy ezt megkönnyítsem, de mintha nem örülnél.
Persze hogy örülök, nem erről van szó.
Szeretnék veled lenni, de ez a munkám. Mit tehetnék?
Hiszek a projektben. Bárhová elmegyek.
Oda mész, ahova ez a nagyágyú akarja. Most jöttem, erre most elvisz.
Ennek semmi köze hozzád. Már meg volt szervezve.
Rendben.
- Jól van. - Menjünk be!
Menjünk!
Gyere be! Gyere!
Itt szoktál aludni?
Ma van a szülinapom.
Nem akarok időt pocsékolni a veszekedésre.
A boldogság egyszerű.
Csak mi bonyolítjuk.
- Jó reggelt, Everaldo úr! - Tegezz! A karomban tartottalak.
Először is, köszönöm, hogy támogatod Paula projektjét.
Örülök, hogy segíthetek.
Hívj fel, ha meglátogatod a barátnődet!
Most itt vagyok. Megalapítom a céget Porto Remansóban.
Itt ültetsz paradicsomot?
Hallottál a Teto Fresco szövetkezetről?
Egy szövetkezet?
Persze.
Könnyű nem a profitra gondolni, ha minden az öledbe hullik.
Everaldo, azért hívlak, hogy szívességet kérjek.
Most érkeztem, és Paulát áthelyezték egy őslakos közösségbe.
Szeretném tudni, hogy szponzorként tudsz-e tenni valamit,
hogy itt maradjon.
Most úgy beszélsz, akár egy Trancoso.
- Csak a legjobbat akarom neki. - Persze, de sajnos nem tehetek semmit.
Dr. Tawan vezeti a projektet.
- Mindenről ő dönt. - De esetleg nem…?
- Nem hiszem el! Ez a mi hajónk? - Egek!
Everaldo, le kell tennem. Később hívlak. Kösz, hogy időt szántál rám.
A fenébe…
- Hol van? - Ott.
Hát itt vagytok, drága barátaim!
Megőrültél?
Miért?
Egyedül hagyunk egy napra, erre te kibéreled ezt? Meg egy jet skit?
Nem béreltem ki. Megérte megvenni.
Megkérdezhettél volna.
Nem számoltál a karbantartással és az üzemanyaggal.
Az üzemanyaggal? Segítenek a Teto Fresco népszerűsítésében.
Ide kreativitás kell, kockázatvállalás.
Neked könnyű. Csak neked van ejtőernyőd.
Arany ékszereket?
Nem ad el nekik semmit. Szűkmarkúak.
Jobb, ha elmegy.
- Hiányoztatok! - Nézzétek!
Nem hittem el Tetónak, hogy jöttök.
- Hiányoztál. - Jól vagy?
- Hogy vagytok? - Szia!
- Jó reggelt! - Szia!
Örülök, hogy látlak, de valakit úgy megölnék!
Biztos megérdemli.
Jó munkát nektek! Össze kell pakolnom. Ma elutazom.
Amúgy, Teto, a hajóm ötkor indul. Jó?
Mit tehetnék? Ott leszek, és elbúcsúzom.
Újra.
Most bemutatom nektek az úszó Teto Frescót.
- Nagyon klassz. - És a jet ski?
- Tetszik, mi? - Szóval csak nekem nem jön be, mi?
Neked is bejön. Nem akarod kipróbálni?
RIBEIRINHA HAL- ÉS GYÜMÖLCSPIAC
Jó reggelt! Aláírást gyűjtünk. Aláírná?
Az illegális bányászat ellen.
Aláírást gyűjtünk. Aláírná?
Emberek!
- Figyelmet kérek! - Üdv!
Kérlek, gyertek közelebb!
Elhozzuk Porto Remansóba a szövetkezeti modellünket.
Mindannyian a saját otthonotokban termelhettek.
A Teto Fresco segít a technikai résszel, a termelésben és az értékesítésben.
Prémium paradicsomot fogtok termeszteni.
A legfinomabbat.
Ez itt a csodás olasz gyümölcs fejlődésének csúcsa. Tessék!
- Hé! - Mi az?
- Tessék! - A paradicsom nem olasz.
Micsoda?
Már az európaiak érkezése előtt volt itt paradicsom.
Akkor jelent meg, amikor Makunaíma
kidöntötte a Wazaká-fát, és szétszórta a gyümölcsét a Földön.
Klassz. Kóstold meg, ez prémium.
- Biztosan ízlik majd. - Kösz, nem.
A szülőhelyemen a legfinomabb a paradicsom.
Aranyszínű és édes.
- Aranyszínű? - Srácok, gyertek csak!
Valami baj van.
Azt írják, nincs engedélyünk itt dolgozni.
És kéne?
- Vigyük el mindet! - Hé!
Ez a cégem tulajdona! Segítség! Várjanak! Ez az enyém!
Tegyék le! Kérem!
Teto…
- Engedély kellett volna. - Nem tudtam, hogy kell.
- Közös fürdőszoba. - Ennél jobbra nem telt.
Rendben. Amúgy sincsenek nagy igényeim.
Én nem maradok itt! Monique! Igor! Segítsetek, légyszi!
A szívem! Megrázott az áram. Meghalok.
- Gyere ide! - Meghalok.
Mindjárt meghalok. Hívd fel Paulát!
Nem vagyok jól.
Halló! Ez Teto telefonja.
Everaldo Coimbra az EverNortetól.
Jó, kapcsolja! Mindjárt adom.
Tessék!
- Üdv, Everaldo! Minden rendben? - Mi újság?
- Most nem tudok beszélni. Sok a gondom. - Képzelem.
Az ügyvédeim beszéltek a városi tanáccsal.
Az EverNortenak kizárólagossági szerződése van.
Te jelentettél fel minket?
Kis cég vagyunk, nem ártunk neked.
Kössünk egyezséget!
Fiam, van számodra egy ajánlatom.
Ha érdekel, meg akarom venni a Teto Frescót.
- Hogyhogy megvenni? - Mit?
Ezt ne telefonon beszéljük meg!
Tisztelegni fognak előttem a hétvégén egy manausi rendezvényen.
Te és Paula a vendégeim vagytok.
Nekem nem kell semmiféle meghívás, és nem áll szándékunkban eladni a céget.
Gondold át, aztán hívj fel, oké?
- Eladni. - Eladni a céget?
A végünket akarja.
Everaldo az EverNortetól meg akarja venni a Teto Frescót?
- És nemet mondtál, de meg sem kérdeztél. - Nevetséges ajánlat.
Meg kell hallgatnunk.
Egek, Paula! Mennem kell.
- Teto! - Gyere vissza!
- Nincs időm. Készülnöm kell. - Rendben.
Paula, Jander azt mondja, nem várhatunk tovább.
- Jó. - Későre jár, be fog sötétedni.
- Menjünk! - Mehetünk?
Menjünk!
Hé!
Paula!
Teto!
- Hihetetlen, hogy elment. - Tudtam.
Paula miatt hoztad ide a céget olyan hirtelen, előzetes tervezés nélkül?
Dehogy. Igyekszem megmenteni a Teto Frescót.
Megmenteni?
A cég nem túl nyereséges, de nem veszítünk pénzt.
De fogunk. Sokat.
A Trancoso nem vesz tőlünk több paradicsomot.
Micsoda?
- És ezt eltitkoltad? - Nem, intézkedtem.
Csak kell egy új piac.
- Arany ékszerek? - Nem, haver. Kösz.
Nincs más kiút. Menj, és hallgasd meg az ajánlatát!
Jobb, ha addig adjuk el, míg ér valamit.
Srácok, most nem adhatjátok fel.
Nem mondok le se a cégről, se Pauláról.
- Haver! Hé! - Most mit csinál?
- Van gyűrűd? - Aha.
Ezt kérem.
Kösz.
- Mit csinálsz? - Megkérem Paula kezét.
- Most? - Igen.
Megőrültél? Gyere vissza!
- És Everaldo? - Az várhat.
Teto!
Paula!
Jól vagy?
- Paula! - Mi az?
Jól vagy?
- Igen. - Biztos?
Paula!
Nem hiszem el.
Paula!
Ne!
A fenébe!
Beszéltem a Trancosóval, és igaz. A szerződésünk lejárt.
Teto idehozott minket, és elköltötte a pénzt, miközben tudott erről.
Elkényeztették. Nem változik.
Hogyan utasíthatja vissza az EverNorte ajánlatát?
Azt mondtad, „EverNorte?” Jött tőlük valami.
Várjatok!
Ez egy meghívó Teto és Paula számára egy manausi rendezvényre.
Felejtsd el! Ők ketten most az erdőben romantikáznak.
Ha nem lennék ekkora és a lábam sem dagadt volna a kétszeresére,
most az erdőben üldözném, hogy elmenjen a rendezvényre.
- Nyugodj meg! Ne idegeskedj! - Csak lazíts!
Van egy jobb ötletem.
Üdv! A doktornőt keresem, aki itt dolgozik, Paulát.
Igen! Paulát.
Nem értem.
Tuyuka, Pawi, ne szórakozzatok vele!
- Balesete volt. - Te vagy az arany paradicsomos lány, nem?
- A nevem Wunin. - Örvendek. Teto vagyok.
A doktornőt keresem, aki ellátott. Paulát.
- Tudod, hol van? - Paula?
Én láttalak el.
Azt hittem, Paula doktornő idejött. Azzal a Kakydan-projekttel.
Jön pár orvos, de csak a jövő héten.
Csak a jövő héten?
Én igyekszem vigyázni a helyi betegekre.
De a helyzet egyre csak romlik
az illegális bányászat miatt.
Ezért kezdted el az aláírásgyűjtést, igaz?
Ha így megy tovább, kiutasítanak.
Hűha, azt hiszem… még nem vagyok túl jól.
Tudom.
És nem csak a baleset miatt.
Segítek.
Itt is vagyunk. Ezt a helyet az erdő szellemei lakják.
Ők mindig tudnak segíteni.
Az erdő szellemei.
Kéne egy fájdalomcsillapító.
Igyál egy kortyot!
Ez meg mi?
Egy erősítő ital.
Csak egy kortyot! Túl erős.
Elmehetsz.
- Mi történt? - Hogy vagy?
Jól, de láttam Paulát. Mit láttam?
Ha harmóniába lépsz az erdővel, jobban megérted magad.
Menjünk!
Igor, beszélnünk kell. Hívj fel, amint ezt hallod.
Kérlek, beszélnem kell veled.
Édes istenem!
- Halló? - Teto Trancoso!
Nagyon örülök, hogy látlak az Amazonas Színházban.
- Engem? - Téged és Paula doktornőt.
A Teto Fresco azt írta e-mailben, hogy eljöttök,
és ugyanott foglaltam nektek szobát, ahol én szállok meg.
Így könnyebb lesz tárgyalni.
Wunin!
- Bocs, de kéne egy hajó. - Nem várod meg a doktornőt?
Nem. El kell intéznem két árulót Manausban.
AZ ERDŐ BARÁTJA
- Jó napot! - Üdv!
Rajta vannak a listán?
- Teto Trancoso és Paula Souto. - Jó.
Teto Trancoso és Paula Souto. Kérem, fáradjanak be!
- Jó szórakozást! - Köszönjük.
Drágám, te elmehetnél oda a színház mögé.
- Valaki a konyháról majd ad valamit enni. - Isten áldja, Jaguár asszony!
- Hé, haver! Minden oké? - Nincs pénzem, öregem.
Igazából én adok pénzt, hogy itt dolgozhassak.
Csak mondd, mennyit, és átutalom a számládra.
Megőrültél?
Tűnj innen!
Ne már, ember!
Üdv! Mi újság? Teto vagyok. Örvendek.
- Ennek nem lesz jó vége. - Igor!
Nem nehéz Tetót utánozni. Utánoztad már, emlékszel?
Nézz körül! Tegyél úgy, mintha mindenkinél jobb lennél.
Teto vagyok.
Gazdag vagyok.
Csodás vagyok.
- Én vagyok Teto. - Persze hogy te vagy Teto.
Pont úgy nézel ki, mint a nagyapád!
Everaldo?
Biztosan ő a híres Paula doktornő a Kakydan-projektből.
Igen, én vagyok. Örvendek.
Köszönöm a meghívást és hogy érdeklődik a Teto Fresco iránt.
Drágám, elrabolhatnám a barátodat egy percre, hogy beszéljünk az üzletről?
Te csak érezd jól magad!
Teto, ezt nem hiszem el.
Teto, gyere vissza!
Teto, tudom, hogy te vagy az!
- Teto! Mi ez az egész? - Mi van?
Eladod a céget a hátam mögött.
Elmenekültél, nem hagyhattuk ki a lehetőséget.
Elmondom Everaldónak, hogy átveritek.
Azt akarom, hogy ne vegyen tőletek paradicsomot.
Egy pillanat! Van valami baj?
Talán zaklat téged?
Nem, csak elmagyarázta, mi van a Bloody Maryben.
Paradicsom.
Köszönöm. Végeztem a paradicsommal.
Elnézést!
Bocs, azt hittem, másról van szó.
Ne aggódj!
Nagyon sok őrült fickó kószál szabadon.
Igen.
Elnyertem a nagyapád bizalmát azzal, amit a Trancosóért tettem.
Csak egy kölyök voltam, és nem volt egy vasam se,
de a nagyapád azt mondta, a családhoz tartozom.
- El tudom képzelni. - Ő tervezett, én meg cselekedtem.
Amikor rá akart támadni az ellenségére,
iratokat hamisítani, kerítést áthelyezni,
alap dolgokat, amiket mindenki csinált, azt én hajtottam végre.
Megegyeztünk.
Hogy ez az én területem lesz.
Úgy volt, hogy nem lesz versenytársam, pláne nem egy Trancoso.
- Sajnálom, erről nem tudtam. - Hát persze hogy nem.
Nem akarta elmondani sem neked, sem apádnak.
Sőt, amikor elküldött ide,
az volt a célja, hogy elbújtasson.
De én nem a Trancosónak dolgozom.
A társaimmal megalapítottuk a Teto Frescót.
- Az egy szövetkezet. Teljesen más. - Semmi baj. Beszéljünk a Teto Frescóról!
Hé!
Öregem, nem jól végzed a munkád.
A szervező spórolni akart, vele beszélj!
Menj! Nyomás!
- Ezért. - Lehet.
- Jártál már ebben a színházban? - Soha.
Soha?
- Gyönyörű. - Igen.
- Arra? - Erre!
Paula?
Nem akarták beengedni. Azt mondták, már itt van.
De bejutottunk.
Nekem nem lenne ilyen gondom.
- Egy másik Tawan? - Gyere!
Gyere ide!
- Tawan? Fura, nem? - Rögtön jövök.
- Teto! Mi folyik itt? - Neked nem az erdőben kéne lenned?
Mi van rajtad?
Gyere velem!
- Gyere! - Mit keresel itt?
Azt hittem, dolgozol, és itt vagy dr. Tawannal.
Munkaügyben jöttem. Ez a szponzorom rendezvénye. Na és te?
- A hölgynek. - Persze.
Köszönöm.
Hogy tetszik a parti?
Egy dolgot nem értek.
Ezt a partit a Tomates EverNorte szponzorálja,
és a díjat maga a cég tulajdonosa kapja?
- Erre mit mondjak? - Meggazdagodott és elment az esze?
- Igazából… - Kislányom!
- Apa! - Paula doktornő!
Látom, találkoztál Solange-zsal.
- A lánya? - A Kakydan-projekt Paula doktornője.
Kislányom, ő Teodoro Trancoso Neto, Teto.
- A szövetkezettől. - Így van.
A társaival, Igorral és Monique-kal, akik nem jöttek el.
- Igen. - Örvendek. Solange.
Szintúgy.
Solange velem dolgozik az EverNortenál.
Az elképzelésem szerint átveszi a Teto Frescót Rio de Janeiróban.
Ezt még meg kell beszélnünk, apa.
Még sok időnk lesz beszélgetni, ugye, Teto?
- Egy hotelben szállunk meg. - Igen?
Teto nem említette? Telefonon beszéltük meg.
- De! - Persze, említettem.
Említettem a hotelszobát.
- Igen! - Bocs.
Nekem most mennem kell. Beszédet kell mondanom.
Megyek is, édesem.
Ha megbocsátotok, nekem is van néhány dolgom.
Már csak ez hiányzott! Egy újabb paradicsomhercegnő.
- Mi folyik itt? - Túl sokat járt a szám.
Lehet, hogy mindent elront.
- Vagy Solange, vagy Teto. - Teto?
Nem hiszem el, hogy idejöttél kémkedni.
A társaim után kémkedem, és nem hagyom, hogy a szponzorod megvegye a cégem.
- Ez a legjobb, amit tettem. - Elég!
Nevetséges, hogy idejössz jelmezben, oda, ahol dolgozom!
Nem tudtam, hogy itt leszel.
Elmentem utánad hajóval az őslakos közösségbe.
- Vártam rád, de nem jöttél. - Nézd!
Nem tudom, a sors vagy az erdő szellemei hoztak vissza.
- Mi? - Csak az számít, hogy most itt vagyunk.
Mi ez az egész?
Részeg vagy? Beütötted a fejed?
Igen, és ittam is, de nem vagyok őrült.
Pontosan tudom, mit akarok: örökre veled lenni.
- Mindent kockára tettem érted. - Elég! Állj fel!
Ne mondd, hogy kockára tettél vagy feláldoztál értem bármit!
Magadért tetted. Mindent saját magadért teszel.
Olyan elkényeztetett és önző vagy! Nem látod, hogy nekem is van életem?
Azt hitted, igent mondok?
Nem megy, Teto.
Nem lehetek olyannal, aki nem tartja tiszteletben a fontossági sorrendemet.
Azt hittem, én is fontos vagyok.
Látod?
Nem megy.
Befejeztem. Vége.
Paula!
- Paula! - Kezdődik!
- Mi kezdődik? - Kezdődik. Menjünk!
Tapsot!
Bravó!
A kék arapapagájnak gőze sincs, mit is csinál.
Egyértelmű, hogy gőze sincs. Az ott Teto.
Bravó!
- Odamegyek, különben mindent elront. - Everaldo!
Csodálatos, szeretteim! Nagyon szeretem ezt a helyet.
Hé! Gyere ide! Beszélnünk kell.
Solange?
Tartsd ezt titokban!
Iszom egy ilyet, nagy szükségem van rá.
Paula, hol vagy?
Hívj vissza, amint meghallgattad az üzenetem!
Mi ez az egész, Teto? El akarod cseszni?
Tönkretennéd, amit felépítettünk, és én cseszem el?
Vége, Teto.
Dobjuk el az egyetlen esélyt, hogy kapjunk valamit a munkánkért?
Ez a lényeg. Van más megoldás. Megmenthetem a céget. Van egy jó ötletem.
Nem érdekel. Már nem játszadozhatok az életemmel.
Lassan apa leszek.
- A babára kell gondolnom. - Nézzenek oda!
Érkezik egy kis Trancoso.
Állapotos vagy, Paula? Gratulálok!
Igen.
- Sajnálom, de nem kéne innod. - Ugyan már, apa! Orvos.
Nem, igaza van. Összezavarodtam. Tetónak hoztam.
Kösz.
- Hé! - Maga kicsoda, fiatalember?
- Én? - Igor.
Ő Igor, a másik üzleti partnerünk.
És táncolni jött?
Nem. Azért, mert hallottam, hogy tárgyalnak a cég eladásáról.
- Igaz ez? - Egy pillanat!
Tudom már, ki maga.
Ezt nem hiszem el!
Te vagy Antônio fia, és az édesanyád… Hogy is hívják?
- Rose. - Rose!
- A házvezetők a Trancoso-farmon. - Igen.
- És most partnerek vagytok. - Igen.
Mindig is testvérként kezeltek.
Együtt építettük fel a céget, és hihetetlen, hogy csak így feladod.
Igor, gondolnod kell egy kicsit magadra,
mert nekem mindig itt lesz apám, hogy segítsen, míg neked…
Nyugi! Tudom, hogy mentsem meg a céget.
- Egek! - Komolyan.
A Teto Fresco szövetkezet nevében
partnerséget kötnék a Hipanaa őslakos közösséggel. Fenntartható erdőgazdálkodás.
Eldönthetik, hogy mit akarnak termelni a földjükön.
- Nem rossz ötlet. - Hé, fiatalember! Megvan az engedélyük?
Még nincs.
Nem akarlak lelombozni, de kétlem, hogy megkapjátok.
Itt a lehetőség, hogy megtartsuk a Teto Frescót.
Ilyen jó ajánlatot senki mástól nem kapunk.
Kilencmilliót ajánlok.
Hárommillió minden partnernek.
Jól vagy?
- Fuldoklik. - A torkán akadt a paradicsom.
Nézd az arcát!
Ellilult! Van itt orvos?
Te orvos vagy! Perforálni kell a torkát.
Fogd a kést, szúrd a torkába!
- Tessék! - Egy kés?
Perforálni kell a légcsövet, hogy lélegezhessen a csövön át.
- Igen, így van. - Ugye?
- Én csináljam? - Különben meghal.
- Egy kés? - Egy, kettő…
Elnézést!
Ott van dr Tawan.
Át kell szúrnod. Nem lélegzik.
Nem fog sikerülni.
- Úristen! Hála istennek! - Jól vagy?
Erre nincs szükségem. Köszönöm.
Szívesen.
Tawan!
És Paula?
- Tudod, hol van? - Elment.
Nem érezte jól magát.
Nem akarok beleszólni, de hagyd békén!
Hadd legyen egyedül!
Most mennem kell.
Ott van.
Teto!
Hé!
- Jól vagy? - Kit érdekel, jól vagyok-e?
- Elkényeztetett és önző vagyok, nem? - Válaszoljak?
Nem kell.
Csak megállapodást akarok kötni.
- Nem kockáztathatunk kölykök módjára. - Nyugi!
Lépjünk partnerségbe a Hipanaa közösséggel!
Adjatok egy hetet! Ez a cég sokkal többet ér, mint amennyit kínál.
Tudom, hogy ezer hibám van, nektek meg millió okotok,
hogy ne bízzatok bennem, de nekem csak egy hét kell. Ennyi.
Ha aztán el akarjátok adni a céget, eladjuk.
- Nem tudom, Teto. - Kérlek! Csak egy hét.
Csak egy hétre van szükségem. Légyszi!
- Addig elkészülnek a szerződések. - Ez az!
- Egy hét. - Egy hét.
Bízzatok bennem! Sikerülni fog.
UIARA AMAZON ÜDÜLŐKÖZPONT
Azt hiszem, ott van.
Köszönöm.
Wunin?
Beszélnünk kell. Szükségem van a segítségedre.
- Jó reggelt! - Solange!
- Hoztam nektek pár fürdőruhát. - Köszi!
Köszönjük.
Még valami!
Apám kérdezi, elvisztek-e Rióba, hogy megnézzem a céget.
Persze. Gyere, persze! Örömünkre szolgál.
- Jó. Később találkozunk! - Szia!
Bocs, de megmondtam, nem tudok segíteni.
Annyi gondom van itt!
Tudom, de gondold át!
Ha sikerül, senkinek sem kell a bányában dolgoznia.
- Hogy érted? - Elég pénzetek lesz a paradicsomból.
Ha megvan az a pénz, nem kell kockáztatni az illegális bányászattal.
Azzal jól erősíthetnénk a közösséget.
- Igen. - Akkor itt maradhatnánk.
Megegyeztünk?
Csigavér, fiatalember! Szerinted ez ilyen egyszerű?
Szívesen segítenék, de nálunk több vezető is van.
Itt mindenről közösen döntünk.
Nehéz lesz elnyerned a nép bizalmát, mert…
Önző vagyok? Tudom.
Azt akartam mondani, hogy „fehér”, de önző is.
Tudod, úgy hallottam, hogy az orvos, akit kerestél, a szomszéd közösségben él.
Köszönöm, de most a munkámra koncentrálok.
Tessék! Szuper. Mindjárt jövök, jó?
Észrevetted, hogy ugyanazok a tünetek, mint Porto Remansóban?
Gyere ide!
Paula!
Tapuya anyja adta ezt a halat.
- Ez volt az utolsó, amit a lány evett. - Erre csak az anyukák gondolnának.
Elvihetjük ezt megvizsgálni a lánnyal együtt.
Vehetnénk vérmintákat is, de az anyja nem akarja, hogy elvigyük.
Hagyjuk itt? Szó sem lehet róla!
Mandu sámán vigyáz rá.
Tawan, nincs jól. Kórházba kell vinni.
Gyere!
- Tudod, hogy mi ez? - Nem.
Kínafakéreg. A maláriát kezelik vele.
Az őslakosok fedezték fel.
Ez fűzfakéreg, ami aszpirin.
A jaborandi szemcsepp.
A brazil tömjén gyulladáscsökkentő…
Bízz az erdő gyógyszereiben!
Vannak itt, akik a rák ellenszerét keresik.
De aggódom Tapuyáért.
Mandu sámán már a születésünk előtt vigyázott rájuk.
Segítek, ahogy tudok.
Minden rendben lesz.
Tudod, Teto,
örülök, hogy Solange veletek megy Rio de Janeiróba.
Azért is szeretném, hogy átvegye a Teto Frescót,
hogy újra közelebb hozza egymáshoz a családjainkat.
Ez neki is jót fog tenni, így új barátokat szerez.
- Ugye, édesem? - Mi a baj a barátaimmal?
Semmi bajom velük.
De távol állnak a Tetóhoz és Paulához hasonló jómódú emberektől.
Mi ez a duma a jómódról, apa?
- Te mondod? - Mindig nagyok az elvárásaim, lányom.
Ezért vagyunk itt.
Teto, kérlek, gyere velem!
Vár ránk egy komoly beszélgetés.
Jó, megyek.
Apám utálja a barátaimat.
Mi lenne, ha tudná, hogy benne vagyok egy tánccsoportban?
El tudom képzelni.
Kösz, hogy hallgattál.
Szóra sem érdemes.
Kár, hogy el kell titkolnod egy ilyen szép dolgot.
Büszkének kéne lenned.
- Mindkettőnknek megvannak a titkai. - A titkai?
Szeretném, ha tudnád: bízhatsz bennem.
És ha azt mondom, nem vagyok Paula?
Tudom. Monique vagy.
Tegnap kutattam utánad. Te vagy a Teto Fresco egyik alapítója.
Kár, hogy el kell titkolnod valamit, amire büszke lehetnél.
Azt hiszem, tisztázom ezt vele.
Ne! Megőrültél?
Nem ismered az apámat.
Ha tényleg meg akarsz vele állapodni, akkor csináld végig!
Elmondok valamit, amit tudnod kell az üzleti partneredről.
Ő nem az, akinek gondolod.
Én? Kicsoda?
Elárulok egy titkot, amit a nagyapádtól tudok.
Az édesapád édesapjától.
Volt egy törvénytelen fia.
Nem tudom, hogy nem sejtette senki.
Egyértelmű, hogy az a kölyök Trancoso.
Nem értem.
A srác, Igor, akiről azt hajtogatod, hogy az üzlettársad,
a nagyapád fia.
Én adtam át a házvezetőknek, hogy neveljék fel.
- De… - Jobb, ha vigyázol, Teto.
Ismerem a fajtáját.
Legalább a Trancoso vagyon felére igényt fog tartani.
Mit mondhatnék?
Elég, ha megköszönöd.
A bizalom kivívásáért neked is adnod kell, mint mindenkinek.
- Érted? - Aha.
Maria da Terra az egyik vezető,
aki eldönti, kit fogadhatunk el a közösségben.
Ő tanítja nekünk az alapvető feladatokat.
- Gazdálkodás, horgászat, kézművesség. - Egy farmon nőttem fel.
Szuper leszek.
Elképesztő.
Menj csak!
Hűha!
Jobb, ha lefekszel, mert holnap hajnali négykor kelünk.
Miért olyan korán?
Tízkor abbahagyjuk a munkát a hőség miatt.
Négykor? Na ne már!
Inkább aludnék még egy kicsit.
Semmi bajom a napsütéssel. Még szeretem is. Oké?
Ezt nem hiszem el.
Eladtatok egy kocsit, hogy megalapítsátok a céget,
és most már kilencmilliót ér.
Persze kerekítettek volna felfelé.
Hé!
- Jól vagy? - Fáj a fejem.
Igor, nem tudsz átverni. Nyögd ki!
- Nem akarlak idegesíteni. - Már késő.
Akarod, hogy megszüljek most?
- Ki vele! - Nyugodj meg!
Egy ilyen közösségben nőttem fel,
és büszke vagyok rá, hogy javítottam a körülményeken.
Legalább egy kicsit.
Ez csodálatos. Bár érezhetném, milyen elérni azt, amit neked sikerült!
Nem akartam elmenni Manausból, sem a tánccsoportomból.
De most legalább megláttam valami szépet abban, hogy Rióba jöttem.
Izgatott vagy a projekt miatt?
Nem csak arról beszélek.
Csak megtörtént.
Megtörtént, mi?
Igor, ez komoly dolog. Hogy derítjük ki, hogy igaz-e?
Mindig azt mondták, hogy a farm kapujában hagytak.
Everaldo ezt mondta a szüleimnek.
Most tényleg kell a Teto Fresco pénze,
mert hatalmas harc következik.
Harc? Ezt hogy érted?
Be kell bizonyítani, hogy te vagy az örökös. Kell egy jó ügyvéd.
Nem lesz harc. Nem kell pénz, én nem vagyok ilyen.
Elment az eszed? Hogy mondhatsz ilyeneket?
Lemondasz a jogaidról? A gyermeked jogairól?
Azt ígértem, szeretni foglak, és tisztellek a szegénységben.
De nem a hülyeségben.
Jó estét!
Működik. Mindenki elégedett.
Amit ma nem arattál le, holnap az lenne a nép elesége.
Jóvá tehetem paradicsommal?
Komolyan mondom. Még nem kóstoltad.
Kóstold meg!
Na?
Finom. Nagyon finom.
- Jobb, mint Macunáímáé? - Macunáima.
A tiéd a nyomába se ér.
- Megkóstolnám az arany paradicsomot. - Késő.
Fiatalkoromban ettem arany paradicsomot, amikor a határnál éltünk.
Azt hittem, mindig itt éltél.
Szép helyen éltünk.
De elvették a földünket, és ezt is el akarják venni.
Látod? Ezért kell segítenünk egymásnak.
Senkinek sem segíthetsz, míg nem tudsz…
- Ez meg mit jelent? - Közösségben élni.
Igyekszem.
A magad módján igyekszel.
Tanulj meg másokat úgy látni és meghallani, ahogy azt másoktól elvárnád.
Gyerünk! Négy óra.
Tessék!
Szia!
Elnézést! Tuyuka vagy, ugye?
Nem, Pawi vagyok. Ő Tuyuka.
- Szia! - Szia!
Megmentetted az életem, és nem köszöntem meg.
- Semmiség. - Kösz.
Juhé!
Láttad?
A cacuri egyfajta csapda. Nézd!
A hal megérinti a manióka héját, és beúszik ebbe a lyukba,
aztán nem tud kimenni.
Cacuri? Klassz.
Innen Aanuig elhelyezünk cacurikat.
Hűha!
Menjünk!
Csillapodott a láza.
Igen, tényleg.
Gratulálok, kislány!
- Szia! - Örülök, hogy eljöttél.
Bocsánatot kell kérnem, Tawan.
- Nem kell. - De igen.
Makacs voltam. Ha elvittük volna,
és történt volna vele valami, nem bocsátanám meg magamnak.
- Ugyan, Paula! - Komolyan.
Néha úgy viselkedem, mintha csak nekem lehetne igazam.
Nem akarok elkényeztetett és önző lenni.
- Micsoda? Ezt hogy érted? - Tényleg nem.
Nézd, mit csinálsz!
Megkérdőjelezed azt, amiben hiszel.
Ehhez bátorság kell, nem?
Csak fel akarsz vidítani.
Bocs, hallgatnom kellett volna.
Ezt nem hiszem el.
Paula doktornő bocsánatot kér, mert bocsánatot kért?
- Ugye? - Rémes vagyok.
Komolyan beszélek.
Tudod, mit? Mi a baj azzal, hogy kicsit makacs vagy?
Ezt én akaraterőnek, elszántságnak nevezem.
Ez nem rossz dolog.
Szerintem ez gyönyörű. Erős jellemre vall.
Lenyűgöző.
Gyere, Teto!
Menjünk!
Mi újság a vizsgálatokkal?
Úgy tűnik, higany okozta a mérgezést.
- Magas dózis. - Tudod, mit jelent ez.
- Higany? Illegális bányászat. - Az.
Ezért nem akarnak beszélni.
Tennünk kell valamit, nem?
Jelenthetjük az egészségügyi hivatalnak.
Így van. Bár nem tudom, az segítene-e.
Az ilyen jelentések itt nem vezetnek semmire.
Ezeket a vizsgálatokat az Aanu közösségben végeztük el.
Fontosnak tartottuk, hogy itt, Hipanaában is elvégezzük őket.
Oké. Buli lesz, és szeretettel várunk.
Ma? Akkor pont időben érkeztünk.
Igen.
Mi újság, Teto?
Máris megyek.
Egy pillanat!
Jól vagy?
Miről volt szó?
Nem miattad vagyok itt.
- Partneri kapcsolatot építek. - Igen?
Igen. Ha nem lenne itt olyan fontos dolgom,
lelépnék, békén hagynálak titeket.
Egyébként meg nyugi! Nem foglak zavarni sem téged, sem dr. Tawant.
- Megyünk? - Igen.
Azt mondja, új tagot fogadnak be a közösségbe.
Egy kívülállót, aki értékesnek bizonyult.
Wunin!
Az a kívülálló Teto?
- Helyesen fordítod? - Kétled?
Teto az.
- Mi ez? - A bizalom jele.
A szem a test egyetlen része, mely nem hazudik.
Üdv a közösségben!
Köszönöm, barátaim!
- Köszönöm. - Köszönöm.
Üdv! Minden rendben?
A legnagyobb rendben.
Elrontod a táncot, ez nem sertanejo.
Most forró szól. Az nekem megy.
Mi, orvosok keményen dolgozunk, erre neked tartanak bulit.
- Mit tehetnék? - Te sosem változol.
De változom.
Igyekszem jobbá válni.
- Visszajövök bekötni. - Viszlát!
- Kész?
- Jó? - Jó.
Tawan, elmész?
Elviszem ezeket a teszteket Porto Remansóba.
Lesz Kakydan-projekttalálkozóm is.
Remek.
Végül nem is beszéltük meg, ugye?
Mindegy is.
A csókot.
Szerettem volna beszélni…
- Arról… - Paula!
Sajnálom!
Nagyon sajnálom. Azt hiszem…
Túl izgatott lettem Tapuya felépülése miatt. Nem tudom.
- Összezavarodtam. - Én is.
Visszacsókoltam.
Ó, Tawan!
Tökéletes pár lennénk.
- Aha. - Tényleg.
De erről nem mi döntünk.
Ezekről a dolgokról.
Nem akarom elveszíteni a barátságunkat, a munkakapcsolatunkat.
Nekem ezek a legfontosabbak.
Rendben.
- Szia! - Sok szerencsét! Vigyázz magadra!
Szia!
Nem követtelek.
- Maniókát szedek. - Szia, Teto!
Csak erre jártam.
Szeretném, ha tudnád, hogy tiszteletben tartalak.
Tiszteletben tartom, ami Tawan és közted van. Nem gond.
Nem mondom, hogy örülök, de nem kell, hogy örüljek.
Tiszteletben kell tartanom, és remélem, boldogok lesztek.
- Mert ha ő tetszik… - Te tetszel.
Szeretlek.
De megéri?
Ragaszkodni egy nem működő kapcsolathoz?
Szerinted nem éri meg?
Teto. Örömmel nézem, hogy felnősz.
Ez az egyik dolog, amiért annyira csodállak.
Hogy akarsz változni és fejlődni.
De nem jó, hogy úgy érzem, csak miattam.
- Nem akarom hordozni ezt a terhet. - Nem csak miattad.
Fontos tudnom, hogy kivé akarok válni.
Hogy kivé válhatok.
Ez nem teher.
Köszönöm, hogy segítesz ebben.
Köszönöm.
Remek.
Eljössz velem oda?
Különleges hely.
Nézd!
Hát nem különleges?
Nagyon is az.
Gyere!
Annyira szeretnék hinni neked!
Nagyon.
És ha újabb kitalált karaktert játszol, hogy megtévessz?
Ezt itt tanultam.
A szem a test egyetlen része, mely nem hazudik.
Paula, ígérem.
Megígérem, hogy többé sosem próbállak befolyásolni.
Ígérem.
Ez csúszik.
- Óvatosan! - Gyerünk!
- Várj! Hallod ezt? - Igen.
- Ez fura. - Gyere!
Gyerünk!
- Gyerünk! - Nyomás!
Gyerünk!
Mi történt?
- Nyomás! - Gyerünk!
- Gyerünk, toljátok!
Ismerem azt a két fickót. Nemrég betegek voltak.
Toljátok! Gyerünk!
Gyerünk!
Munkára, fiúk!
Hajoljatok le!
Óvatosan a szitával!
- Az betegíti meg az embereket. - Micsoda?
Az ott higany. Túl mérgező.
- Szennyezi a vizünket, az ételünket. - Nem tudják, mit csinálnak?
A gyűrű, amit vettél, valószínűleg egy ilyen bányából származik.
- Erre nem gondoltam. - Ha te veszed és nem gondolkodsz,
képzeld el azokat, akik ebből élnek!
Úristen! Everaldo!
Everaldo az EverNortetól?
Nem a drága paradicsomokból gazdagodott meg?
Szerintem aranyból van pénze.
Rögtön jövök.
Teto!
- Üdvözöllek, barátom! - Köszönöm, öregem!
Menjünk utána!
Megvesszük a gépet a befektetésedből, hogy kibővítsük a bányászati területet.
És a kenőpénzt is abból fizetitek.
Szabályozzuk a rendszerünket.
Mi a helyzet a paradicsomszövetkezettel, amit ide akarnak telepíteni?
- Gondot jelent? - Teto!
- Megijesztettél! - Menjünk!
- Ez veszélyes. - A Teto Frescóról beszél.
Már értem, miért akarta megvenni a cégünket.
És ma aláírjuk a Teto Fresco megvételét.
Megbízom a tulajdonosban, Teto Transcosóban. Csak nyugi!
Oké.
Engedd be!
- Szia! - Meg tudom magyarázni.
Nyugi!
- Jó napot! - Jó napot!
Sajnálom, hogy arra kértelek, gyere ide a pénztámogatásért,
de komoly dologról kell beszélnünk.
Beküldtél pár vérvizsgálatot az egészségügyi hivatalhoz.
- Megtudhatnám, miért? - Ez a munkám.
A klinikán sokaknál jelentkeztek súlyos tünetek.
Szerintem a higany miatt, amivel itt dolgoznak.
Tawan, amint látod, a higany manipulációjának köszönheted a fizetésed.
Úgyhogy kérnék valamit.
Amíg a bányászatunkat nem szabályozza a törvény,
nem akarom, hogy feleslegesen felhívd ránk a figyelmet.
Megígérem, hogy jövőre
te kapod Az Erdő Barátja-díjat.
Kórházat alapítunk a projekted nevével,
EverNorte támogatásával.
De addig is maradj csendben!
És az orvosaid is hallgassanak!
Megértettem.
Van még egy egyszerű kérésem Paula doktornővel kapcsolatban.
Küldd vissza Rióba!
Valójában Teto, a barátja kérte ezt tőlem.
Mert úgy volt, hogy Paula férjhez megy. És gondoskodnia kell a családjáról.
Nyugi! Ezt is meg tudom magyarázni.
Azt hittem, maradni akarsz. Segíteni akartam.
Segíteni? Nem akartál segíteni.
Nem akarom hallani, mert az én hibám.
Tudhattam volna, amikor először hazudtál.
Bocsáss meg!
Már megbocsátottam.
Megbocsátottam, de mindig teszel valami rosszabbat.
Aztán édesen elmondod, hogy megváltoztál. Azért, hogy megint átverj?
Wunin!
Wunin, kérlek, hallgass meg!
Nincs időm a hazugságaidra.
A kívülálló pártjára állsz, azéra, aki idehozta a bányászatot.
Már csak két lehetőség van.
Elhagyjuk a szent földünket vagy itt halunk meg.
- Meg tudom magyarázni. - Menj el! A te hibád.
A nép megmondta, hogy ne bízzak benned.
Wunin! Miért kell elmennetek?
Elrabolták Pawit.
Mindig is akartak ide egy bányát. Csak akkor engedik el, ha elmegyünk.
- Nyugi! Gyere velem! - Jó.
- Szia, Igor! - Szia!
Csak szólok, hogy most érkezünk Manausba, hogy lezárjuk a cég eladását.
Ne! Nem tudod, ki valójában Everaldo.
- Veszélyes fickó. - Rendben.
Én semmit sem tudok, te meg mindent.
Találkoznod kell Monique-kal és velem.
A találkozó előtt alá kell írnunk a szerződést.
Találkoztok Everaldóval?
Elmegyek a találkozóra, de kiválaszthatom a helyszínt?
Wunin, Paula, tudom, hogy csalódtatok, de segíteni akartam!
Nem! Már nem bízom benned.
Tudom, a megoldást, de most tudom megoldani.
Ha aztán többé nem akartok látni, jó. Nem láttok. Ennyi, vége!
Ki vele! Mire gondoltál?
Tudjátok, mi az a cacuri?
Hol vagy, Teto? Everaldo mindjárt megérkezik.
- Megölöm! - Most mi lesz?
Teto Trancoso!
Idegesnek tűnsz. Baj van?
A biztonsági őrök miatt feszengünk.
Itt van a pénzetek. Óvatosnak kell lennünk.
Őrt fognak állni a mólón.
- Mehetünk? - Menjünk!
- Megyünk?
Hol vannak a társaid?
Monique már aláírta, és Igor mindjárt jön.
Kész.
Várjuk meg Igort!
Két partner elég. Megvan a többség. Teto, írd alá!
Halkítsd le!
Állj meg, Everaldo!
- Igor? - A biztonságiak ne jöjjenek!
Vigyél minket Hipanaába!
- Mi ez az egész? - Nyugalom!
- Mi folyik itt? - Everaldo bűnöző.
A paradicsommal leplezi az illegális bányászatot.
- Apa? - Baromság!
Bajba akarnak keverni.
Senki sem akar bajt. Egyezséget akarunk kötni.
Milyen egyezséget?
Az illegális bányászok betörtek a Hipanaa közösségbe.
Elrabolták egy társunkat.
Engedd el épségben, és mi is elengedünk téged.
Nekem ehhez semmi közöm!
Vagy elengeded, vagy elviszünk a rendőrségre.
Teto, csinálj valamit! Küldd el ezt a seggfejet!
Elveszíted az örökséged felét.
Miről beszél?
Teto, elmondjam Igornak a titkunkat?
Én vagyok Teto, te barom! Nincs titkom Igor előtt. A testvérem.
Igazából a nagybátyád vagyok.
Azt hitte, te vagyok, és elmondta.
Össze akar ugrasztani.
Az örökségem fele?
Ha a nagybátyám vagy, apám vagyonának a fele a tiéd.
Gazdagabb vagy nálam. Semmi baj.
Azt sem tudom, igaz-e.
Nem számít, ha nem igaz. Mindenképp támogatlak.
Bácsikám!
Mi folyik itt? Miért nem mondtál semmit?
Megpróbált.
De csak Everaldo pénzére gondoltunk.
Oké, akkor gyere! Siess!
Mi újság?
Elintéztem. Már úton vannak.
De figyeljetek!
Nem volt jogotok bevonni engem ebbe.
Bármit is csinálnak ott, nem az én gondom. Csak befektető vagyok.
- Azt hittem, paradicsomban utazol. - Bármennyit ültethetsz.
- Az arany értékesebb. - Az emberek életénél?
A tiszta lelkiismeretnél?
Ne légy naiv, Solange!
Ha én nem bányászom, más fog.
Mit akartok? Segíteni a népnek?
Csak várjatok!
Nem tudtam erről.
Tessék! Ez a tiétek.
Lefogadom, hogy ezzel sok problémát megoldasz a faluban.
Ez nem old meg semmit. Itt nem csak az én közösségem él.
Több száz emberről van szó.
Most jól figyelj!
Ha kiteregetem Trancoso sötét ügyeit, mindent elveszítesz.
Csak rajta!
Az ott Pawi.
Elmegyek elé.
Menjetek Hipanaába! Rögtön megyek.
Te is jössz?
Solange, mit csinálsz?
Azt mondtad, hogy szerezzek új barátokat.
Hát szereztem.
Menj!
Gyerünk, Teto! Megvan Pawi.
- Hé! - Te maradsz!
Mit csinálsz?
Elraboltatok. Ha lövök, senki sem róhatja fel nekem.
Úgy teszel, mintha jobb lennél nálam, de mindent nekem köszönhetsz.
- Más vagyok, mint a nagyapám. - Teto!
- Feküdj le! - Óvatosan!
- Nyugi!
Bekötözöm, hogy elálljon a vérzés.
- Óvatosan! Fáj. - Tudom.
Ez enyhíti a fájdalmat.
- Szeretlek! - Én is téged.
Én is szeretlek.
Minden rendben lesz. Van rajta védőfesték.
Hogy van?
Most várnunk kell. Alszik.
Mindent megtettünk.
Paula?
Mi történt?
A társad meglőtte Tetót.
- Tetót meglőtték? Ki? - Everaldo.
- Ő nem a társam. - Hogy érted?
Tessék!
A higany manipulációjának köszönheted a fizetésed.
Úgyhogy kérnék valamit.
- Szép munka! - …hogy feleslegesen felhívd ránk…
Felkapott téma.
A srácoknak kell megköszönni.
Amíg a bányászatunkat nem szabályozza a törvény,
a higany manipulációjának köszönheted a fizetésed.
Nem akarom, hogy feleslegesen felhívd ránk a figyelmet.
A megvesztegetési kísérletről szóló videó közzététele után
a bíróság elfogatóparancsot adott ki Everaldo Coimbra ellen.
Illegális bányászat támogatásával vádolják.
A rendőrség több mint kilencmillió real készpénzt foglalt le.
- Jaj! - Mi az, Alana? A baba?
Nem, a baba jól van, csak nem bírom ezt nézni.
- Túl sok az erőszak. - Nem azért.
Borzalmas, hogy annyi pénz megy a levesbe.
- Fiam! - Szia, anya!
Menjünk!
- Megjöttek a vendégek a babaváróra. - Ne segíts!
Felállok egyedül. Menjünk!
Terhes vagyok, nem haltam meg.
Igor!
- Teodoro úr! - Tegezz nyugodtan!
Hívj Teodorónak!
Vagy Teónak, testvéremnek, kistesónak!
Apa, ne erőltesd!
Választottam valamit, mert gondoltam, kényelmesen kéne
hordoznotok az unokaöcsémet.
Teto, hozd a meglepetést!
Kapsz egy kocsit!
- Nem kellett volna. - Ostobaság!
Mindenki azt ajándékoz, amit a szíve diktál.
Meglepetés!
- De jó! - Tudom, hogy kell egy nagy kocsi.
De Igor már Trancoso.
Amikor alelnök leszel, olyan kocsit választasz, amilyet akarsz.
Teo!
Megtisztelő, de nem fogadhatom el.
Alanával megegyeztünk,
hogy ő dolgozik, és én vigyázok a babára, míg befejezem a diplomamunkámat.
- Most mi lesz? - Ne rám nézz!
Itt áll előtted egy nagyszerű vezető.
- Ki? Én? - Igen.
Én vagyok a Teto Fresco vezérigazgatója, sok a munkám.
A részvényesek új arcot akarnak a cégnél.
Ha Monique nem jöhet szóba,
és Igor sem, akkor…
Kicsoda?
Nem a családból akartál valakit?
- Válaszd a nénikémet! - A nénikédet?
Eszedbe se jusson!
EGY ÉVVEL KÉSŐBB
Nem megy. Bocs.
Gyerünk, Monique! Segítened kell.
Azt hittem, örülsz majd,
hogy a Trancoso újra a Teto Frescótól vásárol.
Nyugi, Alana! A Rio de Janeiro-i termelés elfogyott.
Pörög az üzlet itt, az Amazonasnál.
Örülök, de rengeteg a dolgom.
- Még mindig nincs hír Tetóról? - Régóta nem hallottunk felőle.
Igor apasági szabin van, te a Trancosónál, és én vagyok a főnök.
A fiam keresztanyja vagy, segítened kell.
Eladnál nekünk legalább 4000 tonna paradicsomot?
Drága sógornőm, nem is tudom, mit mondjak. Szia!
Szerelmem!
Szia, drágám!
Akkor 2000 tonnát, és megegyeztünk. A felét! Légyszi!
Monique?
- Milyen volt az előadás? - Csodás.
Itt minden oké?
Alana, a paradicsomkirálynő nem hagy békén.
- Felveszed? - Most nem.
Amúgy láttad, hogy süt a nap? Fél 11 van.
Ideje lazítani.
- A hányinger? - Jobban vagyok.
Remek. Hála Wuninnak.
A gyógyszereinek és gondoskodásának.
- Hogy van a baba? - Egészséges lesz.
Újabb értékes taggal gyarapszik a közösségünk.
Szép napot!
- Minden oké? - Szia!
Az eredmények sokat javultak a környéken.
Tényleg?
A higanyszennyezés jelentősen csökkent.
- Szuper! - Ugye? Küldetés teljesítve.
És te? Tudod már, mihez kezdesz?
Hahó!
Helló!
- Tuiré? - Igen. Paula doktornő?
Üdv a közösségünkben! Jöjjön be!
Nem követtelek. Komolyan. Hidd el!
Szerintem az erdő szellemei hoztak téged ide.
Valójában Wunin.
Mondta, hogy itt leszel.
De nem mondta, miért.
Megmutatom.
Jó ideje keresek már valamit.
És megtaláltad?
Ezt nézd!
Ez komoly, Teto? Egy paradicsom miatt jöttél el idáig?
Nem. Azért jöttem ide, mert új életcélra volt szükségem.
Próbálok fejlődni.
- Hogy lássam, megérdemellek-e. - Ne mondd ezt!
Tudom, hogy túl szigorú vagyok.
Magammal is, néha még én sem viselem el magam.
De megmutattad, hogy azért vagyunk itt, hogy tanuljunk és fejlődjünk.
Gyengédséget hoztál az életembe, boldogságot.
Még a kis dolgokba is.
Hogy lehet valaki ilyen izgatott egy paradicsom miatt?
De még meg sem kóstoltad. Kóstold meg!
- Kérlek! - Egy pillanat!
- Na? - Mennyei!
Ilyenek az erdő valódi értékei.
Harmóniában élni azzal, ami körülvesz. A természettel, másokkal, a kultúrákkal.
Így van.
Talán ezzel a paradicsommal megmutathatjuk az egész világnak.
Azt akarod, hogy a paradicsom bejárja a világot?
Nem. Először elviszem Wuninnak, vissza a közösségéhez.
Aztán, ha hagyják, elviszem oda, ahol te vagy.
De csak ha akarod.
Tudod, mit akarok?
EZ EGY KITALÁLT TÖRTÉNET. VALÓS NEVEKHEZ, SZEMÉLYEKHEZ, ESEMÉNYEKHEZ
VAGY ÉLETHELYZETEKHEZ VALÓ HASONLÓSÁG CSUPÁN A VÉLETLEN MŰVE.
A feliratot fordította: Kertai Eszter